2000/236/EY: Komission päätös, tehty 22 päivänä maaliskuuta 2000, luettelosta kolmansista maista, joista jäsenvaltiot sallivat nautaeläinten, sikojen, hevoseläinten, lampaiden, vuohien, tuoreen lihan ja lihavalmisteiden tuonnin, tehdyn neuvoston päätöksen 79/542/ETY muuttamisesta (tiedoksiannettu numerolla K(2000) 815)



Virallinen lehti nro L 074 , 23/03/2000 s. 0019 - 0020



Komission päätös, tehty 22 päivänä maaliskuuta 2000, luettelosta kolmansista maista, joista jäsenvaltiot sallivat nautaeläinten, sikojen, hevoseläinten, lampaiden, vuohien, tuoreen lihan ja lihavalmisteiden tuonnin, tehdyn neuvoston päätöksen 79/542/ETY muuttamisesta (tiedoksiannettu numerolla K(2000) 815) (2000/236/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 3 artiklan 1 kohdan, ottaa huomioon elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä ja direktiivien 85/358/ETY ja 86/469/ETY sekä päätösten 89/187/ETY ja 91/664/ETY kumoamisesta 29 päivänä huhtikuuta 1996 annetun neuvoston direktiivin 96/23/EY(3) ja erityisesti sen 29 artiklan, sekä katsoo seuraavaa: (1) Jäsenvaltiot saavat tuoda tuoretta lihaa, muut eläimenosat mukaan luettuina, ainoastaan niistä kolmansista maista ja kolmansien maiden osista, jotka mainitaan neuvoston komission ehdotuksen perusteella laatimassa luettelossa. (2) Luettelo näistä kolmansista maista ja niiden osista esitetään neuvoston päätöksessä 79/542/ETY(4), sellaisena kuin se on viimeksi muutettuna komission päätöksellä 2000/162/EY(5). (3) Jotta kolmas maa voitaisiin sisällyttää yhteisön lainsäädännössä säädettyihin luetteloihin kolmansista maista, joista jäsenvaltiot voivat tuoda direktiivin 96/23/EY soveltamisalaan kuuluvia eläinperäisiä tuotteita, tai jotta kolmas maa voitaisiin säilyttää niissä, asianomaisen kolmannen maan on esitettävä suunnitelma, jolla vahvistetaan mainitun direktiivin liitteessä I tarkoitettujen jäämä- ja aineryhmien valvonnan takeet. Suunnitelma on päivitettävä komission pyynnöstä erityisesti silloin, kun tämä on tarpeen edellä mainitun direktiivin 29 artiklan 3 kohdassa tarkoitettujen tarkastusten vuoksi. (4) Jos direktiivin 96/23/EY 29 artiklan 1 kohdan vaatimukset eivät täyty, kolmas maa voidaan poistaa väliaikaisesti yhteisön lainsäädännössä säädetystä kolmansista maista laaditusta luettelosta kyseisen direktiivin 33 artiklassa säädettyä menettelyä noudattaen. (5) Jäämien valvontasuunnitelmien soveltaminen ja niiden todisteiden seuranta, jotka saadaan kiellettyjen aineiden käyttämisestä tai yhteisön jäämien enimmäismäärät ylittävistä jäämistä, ovat tarpeen kansanterveyden suojelemiseksi. (6) Koska komissio havaitsi Amerikan yhdysvalloissa marraskuussa 1999 ja tammi - helmikuussa 2000 tehdyissä tarkastuksissa puutteita jäämien valvontaohjelman täytäntöönpanossa, Amerikan yhdysvallat toteutti toimenpiteitä ilmoitettujen puutteiden korjaamiseksi. Kyseiset toimenpiteet annettiin tiedoksi komissiolle. (7) Amerikan yhdysvaltojen ilmoittamien toimenpiteiden perusteella komissio teki arvioinnin kyseisten toimenpiteiden asianmukaisuudesta ja tehokkuudesta. (8) Komission tekemä toteutettujen toimien arviointi osoitti, että Amerikan yhdysvaltojen toteuttamat korjaavat toimenpiteet olivat yleisesti tyydyttäviä. (9) Tämän vuoksi Amerikan yhdysvaltojen väliaikainen poistaminen 15 päivästä maaliskuuta 2000 kolmansien maiden luettelosta, joista jäsenvaltiot saavat tuoda ihmisravinnoksi tarkoitettua tuoretta naudanlihaa, ei enää ole tarpeen. (10) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 79/542/ETY liitteessä oleva 1 osa seuraavasti: 1. Korvataan rivi ">TAULUKON PAIKKA>" rivillä ">TAULUKON PAIKKA>" 2. Poistetaan alaviite "s = ihmisravinnoksi tarkoitetun tuoreen lihan ja ihmisravinnoksi tarkoitettujen lihatuotteiden vienti keskeytetty". 2 artikla Tätä päätöstä sovelletaan 15 päivästä maaliskuuta 2000. 3 artikla Tämä päätös on osoitettu kaikille jäsenvaltioille. Tehty Brysselissä 22 päivänä maaliskuuta 2000. Komission puolesta David Byrne Komission jäsen (1) EYVL L 302, 31.12.1972, s. 28. (2) EYVL L 24, 30.1.1998, s. 31. (3) EYVL L 125, 23.5.1996, s. 10. (4) EYVL L 146, 14.6.1979, s. 15. (5) EYVL L 51, 24.2.2000, s. 41.